NÁVRH ZMLUVY O POSKYTNUTÍ SERVISNÝCH SLUŽIEB č. 
uzatvorená podľa § 269 a nasl. Zákona č.513/91 Zb. v plnom znení

I.	Zmluvné strany

Túto zmluvu medzi sebou uzatvárajú:
Názov spoločnosti:	
Sídlo:
Pobočka :
IČO:		
IČ DPH:		
Bank. spojenie:	
V zastúpení:	
Spoločnosť je zapísaná v obchodnom registri 
ďalej len „poskytovateľ“

a

Mestská časť Košice-Západ
Sídlo:		Trieda SNP č. 39, 040 11 Košice
IČO:		00690970
DIČ:		2020928294
Bank. spojenie: 	VÚB banka, a. s., SK61 0200 0000 0000 1542 9512
V zastúpení:	Mgr. Marcel Vrchota - starosta
ďalej len „objednávateľ“

II.	Predmet zmluvy

1.	Predmetom zmluvy je poskytovanie servisných služieb pre 1 ks multifunkčného zariadenia a zabezpečenie servisných služieb (ďalej len zariadenie), špecifikované v prílohe č. 1 tejto zmluvy.
2.	Poskytovateľ je výlučným vlastníkom zariadenia.
3.	Pod pojmom servisné služby (alebo servis) sa rozumie:
a)	udržiavanie zariadenia v prevádzkyschopnom stave, jeho bežná údržba a oprava pri poruchách
b)	zásobovanie zariadenia spotrebným materiálom a náhradnými dielmi, potrebným pre vyhotovenie výtlačkov a kópií (ďalej len kópií) tak, že cena za 1 kópiu, uvedená v tejto zmluve, zahŕňa všetky náklady, potrebné na jej zhotovenie, (bez papiera)
c)	technicko-poradenská činnosť súvisiaca so správnym používaním a prevádzkou zariadenia.
4.	Poskytovateľ na základe tejto Zmluvy prenecháva objednávateľovi do dočasného užívania zariadenie podľa podmienok tejto Zmluvy a objednávateľ sa zaväzuje užívať zariadenie v súlade s podmienkami a na účel podľa tejto zmluvy a uhradiť Poskytovateľovi odplatu za poskytovanie servisných služieb.

III.	Čas a miesto plnenia

1.	Začiatok plnenia zmluvy je deň inštalácie zariadenia a zapísania stavu počítadla.
2.	Zmluva sa uzatvára na dobu 36 mesiacov odo dňa jej účinnosti.
3.	Miestom plnenia zmluvy je sídlo objednávateľa na Triede SNP 39 v Košiciach.
4.	Poskytovateľ bude vykonávať servis a dodávky spotrebného materiálu v lehotách a v zmysle ustanovení tejto zmluvy prostredníctvom svojho servisného strediska v Košiciach.

IV.	Cena

1.	Cena za vyhotovenie 1 kópie formátu A4 čb bola zmluvnými stranami dohodnutá v zmysle zákona č.18/1996 Zb. o cenách ako cena zmluvná vo výške
............. € bez DPH 
............. € DPH 20 %
............. € s DPH).
Cena zahŕňa spotrebu tonera, normovanú výrobcom pri 6%-nom pokrytí dokumentu tlačou.     V prípade, že objednávateľ použije na zhotovenie kópií väčší počet tonerov, ako je normovaná spotreba, vyúčtuje poskytovateľ 1 x ročne (po uplynutí 12 mesiacov a pri ukončení poskytovania služieb) objednávateľovi počet tonerov, použitých nad normovanú spotrebu. Normovaná spotreba 1 toneru pre zariadenie (doplniť názov zariadenia) je (doplniť číslo) kópií.
V prípade, ak sa vyskytne situácia, že objednávateľ prekračuje normovanú spotrebu,                        je poskytovateľ povinný ho o tejto skutočnosti neodkladne oboznámiť.
2.	Cena za servisné služby bola zmluvnými stranami dohodnutá v zmysle zákona č. 18/1996 Zb.    o cenách ako cena zmluvná, a to za zariadenie 
............. € bez DPH 
............. € DPH 20 %
............. € s DPH).
 Cena zahŕňa prácu servisného technika, dopravu, toner v normovanom množstve, náhradné diely a čas strávený presunom technika na miesto zásahu.
3.	Cena nezahŕňa náklady na opravu porúch, ktoré boli zapríčinené
a)	nesprávnou manipuláciou a neodbornou obsluhou - v rozpore s návodom výrobcu                 na používanie
b)	prekročením maximálneho mesačného počtu kópií, doporučeného výrobcom 
c)	používaním zariadenia v rozpore so zásadami, vysvetlenými pri zaškolení, alebo v rozpore so všeobecnými právnymi predpismi a záväznými normami
d)	zásahom neoprávnenej osoby
e)	umiestnením zariadenia v nevhodnom prostredí
f)	živelnou pohromou.
4.	Kópia formátu A5 sa rovná  kópiám formátu A4. Počítanie kópií  týmto spôsobom je zabezpečené elektronickým počítadlom zariadenia. Kópie, urobené servisným technikom poskytovateľa pri testovaní zariadenia, nebudú účtované. Ich počet bude zaznamenaný na montážnom liste.
5.	V prípade požiadavky zo strany objednávateľa na rozšírenie konfigurácie zariadenia a zabezpečenie servisu rozšíreného zariadenia, predloží poskytovateľ cenovú kalkuláciu, zohľadňujúcu rozšírenie zariadenia. Cenu poskytovateľ zmení dodatkom ku zmluve po odsúhlasení druhou stranou.

V.	Platobné podmienky a fakturácia

1.	Poskytovateľ bude vykonávať fakturáciu mesačne (štvrťročne) na základe odpočtu zhotovených kópií, zisteného z počítadla zariadenia. Stav počítadla poskytne objednávateľ na konci mesiaca (štvrťroka). Ak objednávateľ neposkytne stav počítadla, poskytovateľ použije odhadnutý počet a v ďalšom mesiaci sa stav dorovná podľa objednávateľom nahláseného počtu kópií.
2.	Objednávateľ sa zaväzuje uhradiť faktúru do 14 dní od jej doručenia. Pokiaľ objednávateľ nevykoná úhradu včas a v plnej výške, a to ani 30 dní po písomnej výzve, je poskytovateľ oprávnený zastaviť poskytovanie služieb až do úplného uhradenia dlžnej sumy.
3.	V prípade námietok objednávateľa voči správnosti vystavenej faktúry je objednávateľ oprávnený:
a)	faktúru, ktorá má chybu vyplývajúcu z nesprávne uvedeného predmetu alebo ceny, do 14 pracovných dní odo dňa jej doručenia objednávateľovi vrátiť poskytovateľovi spolu s vytknutím jej nesprávnosti, pričom poskytovateľ je povinný chybnú faktúru opraviť vyhotovením nového účtovného dokladu - faktúry, ktorý dopĺňa pôvodnú faktúru s tým, že tento doklad musí okrem povinných údajov obsahovať aj poradové číslo pôvodnej faktúry; alebo
b)	faktúru, ktorá nespĺňa formálne náležitosti podľa ustanovení § 74 ods. 1 zákona č.222/2004 Z. z. o dani z pridanej hodnoty v znení neskorších predpisov, vrátiť poskytovateľovi spolu s vytknutím jej nesprávnosti. V prípade oprávnených námietok uvedených vyššie v tomto odseku sa má za to, že faktúra nebola doručená objednávateľovi.
4.	Pre prípad omeškania objednávateľa s platením ceny za poskytnutú službu si zmluvné strany dohodli platenie úrokov z omeškania vo výške stanovenej všeobecne záväzným právnym predpisom a to zo sumy, s ktorou je objednávateľ v omeškaní, za každý deň z omeškania.
5.	Postúpenie pohľadávky na zaplatenie ceny za servisné služby poskytovateľom je možné iba s písomným súhlasom objednávateľa.
6.	V prípade, že splatnosť faktúry pripadne na deň pracovného voľna alebo pracovného pokoja, bude sa za deň splatnosti považovať najbližší pracovný deň. Za úhradu faktúry sa považuje pripísanie sumy v prospech účtu poskytovateľa.

VI.	Servisné podmienky

1.	Objednávateľ je povinný zabezpečiť súčinnosť pri servise a riadnom prevádzkovaní zariadenia, a to tak, že vyzve vždy bez omeškania poskytovateľa telefonicky, faxom, mailom, poštou alebo osobne k vykonaniu údržby na zariadení, keď je zariadením signalizovaná potreba údržby a k vykonaniu opráv, pokiaľ zistí poruchu, inak zodpovedá za škodu, spôsobenú nesplnením tejto povinnosti. V prípade sporu alebo pochybností je rozhodujúci písomný spôsob ohlásenia požiadavky na servis.
2.	Objednávateľ nahlási požiadavky na servis na kontaktné čísla a mailové adresy, uvedené v časti VIII., ods. 3 tejto zmluvy.
3.	Poskytovateľ vykoná servisný zásah vo svojom pracovnom čase do 24 hodín od nahlásenia požiadavky na zásah. Pracovný čas sa rozumie doba od 8.00 do 16.00 hod. v pracovných dňoch.
4.	Poskytovateľ vynaloží maximálne úsilie na odstránenie poruchy do troch  pracovných dní            od vykonania obhliadky pokazeného zariadenia. V prípade, že zariadenie nie je možné opraviť v uvedenej lehote, je poskytovateľ povinný do dvoch pracovných dní od oznámenia dlhšieho termínu opravy pokazeného zariadenia, poskytnúť náhradné zariadenie.  
5.	Mesačný počet kópií, vyhotovených na zariadení, nesmie prekročiť maximálne množstvá, doporučené výrobcom. Prekročením tohto maximálneho počtu hrozí poškodenie zariadenia       a objednávateľ zodpovedá za poruchy, vzniknuté z tohto dôvodu. Maximálny počet vyhotovených kópií formátu A4 za mesiac je pre zariadenie (doplniť názov zariadenia) stanovený výrobcom na maximálne (doplniť číslo) kópií za mesiac.
6.	Pokiaľ objednávateľ v troch za sebou idúcich mesiacoch prekračuje stanovený maximálny mesačný počet kópií, má poskytovateľ právo vypovedať zmluvu.

VII.	Podmienky používania zariadenia

1.	Objednávateľ sa zaväzuje používať poskytnuté zariadenie (doplniť názov zariadenia) vo vhodných, primeraných priestoroch, primerane k jeho povahe a určeniu a podľa návodu na obsluhu - tak aby nedochádzalo k jeho poškodeniu a k poruchám.
2.	Objednávateľ sa zaväzuje nevykonávať sám ani prostredníctvom tretej osoby na zariadení žiadne zásahy alebo úkony, okrem riadneho používania a odstránenia jednoduchých porúch, podľa zaškolenia vykonaného poskytovateľom.
3.	Objednávateľ určí osoby, ktoré budú zodpovedné za prevádzku zariadenia. Tieto osoby budú zaškolené pre obsluhu zariadenia a umožnia technikom poskytovateľa prístup k zariadeniu v pracovnom čase objednávateľa.
4.	Objednávateľ je povinný používať vhodný spotrebný materiál. Za vhodný materiál sa považuje materiál, dodávaný poskytovateľom a materiál doporučený výrobcom a zástupcom poskytovateľa. Objednávateľ zodpovedá za škody spôsobené používaním nevhodného materiálu a papiera.

VIII.	Záverečné ustanovenia

1.	Pri plnení tejto zmluvy sa poskytovateľ zaväzuje dodržiavať právne predpisy a plniť úlohy            na úseku bezpečnosti a ochrany zdravia pri práci (ďalej len „BOZP“) a ochrany pred požiarmi na účely predchádzania vzniku požiarov a zabezpečenia podmienok na účinné zdolávanie požiarov (ďalej len „PO“) v sídle, priestoroch, objektoch a na pracoviskách objednávateľa,             v ktorých sa bude plniť táto zmluva, (ďalej len „pracovisko“). Poskytovateľ je povinný ochraňovať a zlepšovať stav životného prostredia a všetkých jeho zložiek, najmä ovzdušia, vôd, hornín, pôdy a organizmov (ďalej len „ŽP“). Najmä je povinný predchádzať znečisťovaniu ŽP a poškodzovaniu ŽP a minimalizovať nepriaznivé dôsledky svojej činnosti pri plnení tejto zmluvy na ŽP. Poskytovateľ preberá vo vzťahu k objednávateľovi plnú zodpovednosť za ekologickú ujmu, ktorú pri plnení tejto zmluvy spôsobí.
2.	Všetky listiny, objednávky, dokumenty, požiadavky a oznámenia (ďalej len „oznámenia“) budú medzi zmluvnými stranami zabezpečované listami doručenými poštou alebo osobne alebo e-mailom alebo telefonátom, pokiaľ v tejto zmluve nie je pre určitú formu komunikácie vyhradený len určitý spôsob doručovania. Ak bolo oznámenie zasielané poštou, považuje sa za doručené dňom, v ktorom ho adresát prevzal alebo odmietol prevziať, alebo na tretí deň odo dňa podania zásielky na pošte, ak sa uložená zásielka zaslaná na adresu podľa odsekov 3 a 4 tohto článku vrátila späť odosielateľovi. Ak bolo oznámenie zasielané e-mailom, telefónom alebo oznamované osobne v pracovný deň v čase od 7.30 hod do 16.00 hod., považuje sa za doručené v momente prenosu, resp. oznámenia, inak v nasledujúci pracovný deň.
3.	Pre objednávateľa budú všetky oznámenia doručované alebo oznamované na nižšie uvedené údaje:  
Miestny úrad MČ Košice - Západ
Trieda SNP č. 39, 040 11 Košice
kontaktná osoba: Blahoslava Olajošová
tel. +421 55 7883261, e-mail: blahoslava.olajosova@kosicezapad.sk
4.	Pre poskytovateľa budú všetky oznámenia doručované alebo oznamované na nižšie uvedené údaje:
kontaktné osoby:
tel.   , e-mail: 
alebo na akúkoľvek inú adresu, faxové, telefónne alebo mobilné telefónne číslo alebo e-mailovú adresu, ktoré budú druhej zmluvnej strane vopred písomne oznámené.
5.	Zmluvné strany sa zároveň zaväzujú oznamovať si navzájom akékoľvek zmeny údajov, ktoré sa ich týkajú a sú potrebné na prípadné uplatnenie oznámenia, najmä všetky zmeny týkajúce sa uzavretej tejto zmluvy, zmenu, či zánik ich právnej subjektivity, adresu ich sídla, bydliska alebo miesta podnikania, bankového spojenia, vstup do konkurzného konania, reštrukturalizácie alebo likvidácie ktorejkoľvek zmluvnej strany. Ak niektorá zmluvná strana nesplní túto povinnosť, nebude oprávnená namietať, že neobdŕžala akékoľvek oznámenie, a zároveň zodpovedá za akúkoľvek takto spôsobenú škodu.
6.	Zmluva končí:
a)	uplynutím doby, na ktorú bola dohodnutá;
b)	odstúpením od zmluvy niektorou zo zmluvných strán, ktoré musí byť vykonané písomne;
c)	písomnou dohodou zmluvných strán.
7.	Poskytovateľ môže s okamžitou platnosťou odstúpiť od zmluvy, v prípade, že:
a)	objednávateľ mešká s úhradami viac ako 40 dní po písomnej výzve k uhradeniu dlžných súm;
b)	objednávateľ hrubým spôsobom porušuje zmluvné dojednania;
8.	Pri odstúpení od Zmluvy podľa tohto článku zmluvy zmluvné strany nebudú povinné vrátiť plnenia, ktoré si poskytli pred odstúpením od zmluvy a nebudú oprávnené žiadať vrátenie plnení poskytnutých pred odstúpením od zmluvy druhej zmluvnej strane. Objednávateľ je povinný najneskôr do 7 dní od doručenia odstúpenia zariadenie protokolárne odovzdať poskytovateľovi v stave primeranom bežnému opotrebeniu za už uplynutú dobu poskytovania služieb, a to so všetkým jeho príslušenstvom a dokladmi.
9.	Zmluvné strany sa dohodli, že v prípade odstúpenia Poskytovateľa od zmluvy podľa bodu 7 tohto článku zmluvy, sa objednávateľ zaväzuje zaplatiť Poskytovateľovi zmluvnú pokutu vo výške rovnajúcej sa výške nájomného za obdobie odo dňa skončenia poskytovania služieb odstúpením do konca pôvodne dohodnutej doby uvedenej v Článku III. Zmluvy. 
V prípade, ak nastanú okolnosti, za ktorých by poskytovateľ zvažoval odstúpenie od zmluvy podľa bodu 7 b) je povinný o tejto skutočnosti  vopred informovať objednávateľa. 
Zmluvná pokuta je splatná najneskôr do 2 mesiacov odo dňa skončenia nájmu odstúpením. 
10.	Zmluva nadobúda platnosť dňom jej podpisu zmluvnými stranami a účinnosť dňom nasledujúcim po dni jej zverejnenia v súlade s § 47a Občianskeho zákonníka. 
11.	Zmluva je vyhotovená v troch rovnopisoch, jedno vyhotovenie pre Poskytovateľa a dve vyhotovenia pre Objednávateľa.
12.	Dodatky k zmluve musia byť vykonané písomne a so súhlasom obidvoch zmluvných strán. 

V Košiciach: .........................................

     Za objednávateľa					    Za poskytovateľa

...................................................................		...................................................................
         Mgr. Marcel Vrchota - starosta			 meno a priezvisko štatutárneho zástupcu

Zariadenie (príslušenstvo)	Výrobné číslo	Počiatočný stav počítadla	Umiestnenie zariadenia	
XXX	XXX	XXX	XXX	

				

				

V Košiciach dňa: ................................................................

__________________________________________________________________________________
Podpis zástupcu poskytovateľa, ktorý zariadenie inštaloval a vykonal školenie obsluhy

__________________________________________________________________________________
Podpis osoby, ktorá zariadenie prevzala a bola zaškolená na jeho obsluhu

__________________________________________________________________________________
Podpis osoby, ktorá zariadenie prevzala a bola zaškolená na jeho obsluhu